== Historisk oprindelse ==
Det antages, at bisperingen går tilbage til de første århundreder i den kristne tid. Imidlertid er dette langt fra sikkert. Mange af de skikke og gevandter, som den romerske kirke udviklede, var overtaget fra [[Romerriget|Roms]] hedenske kult, og det er bekendt, at enhver ''Flamen Dialis'' (dvs. den præst, som var særskilt indviet til at frembære de kultiske ofre for guden [[Jupiter (gud)|Jupiter]]), ligesom [[senator]]erne, havde ret til at bære guldring. Men de forskellige tekster, som er blevet anført fra [[300-tallet]] for at forankre bisperingen i denne tid, har enten vist sig at være falsknerier eller at være for uklare. Således finder man i en passage hos den hellige [[Augustin]], at han har benyttet en ring for at forsegle breve. Men hans samtidige Possidius skriver udtrykkeligt, at Augustin ikke bar nogen ring. Og under alle omstændigheder ville hans brug af en signetring ikke indebære, at ringe indgik blandt biskoppers almindelige insignier.
Religion Smykker Organisationer